KOMISIJOS SPRENDIMAS
2001 m. gruodžio 28 d.
iš dalies keičiantis Sprendimą 98/371/EB dėl gyvūnų sveikatos sertifikato, būtino tam tikram šviežios mėsos importui
(pranešta dokumentu Nr. C(2001) 4666)
(tekstas svarbus EEE)
(2002/7/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, avis ir ožkas, kiaules bei šviežią mėsą ir mėsos produktus iš trečiųjų šalių([1]), su paskutiniais pakeitimais, padarytais Reglamentu (EB) Nr. 1452/2001([2]), ypač į jos 22 straipsnio 2 dalį,
kadangi:
(1) Komisijos sprendimu 98/371/EB dėl gyvūnų sveikatos reikalavimų ir veterinarinio sertifikavimo importuojant šviežią mėsą iš tam tiktų Europos šalių ([3]) su paskutiniais pakeitimais, padarytais Sprendimu 2001/774/EB([4]), nustatomi gyvūnų sveikatos reikalavimai ir veterinarijos sertifikatai iš kai kurių Europos šalių importuojamai šviežiai mėsai.
(2) Direktyvos 72/462/EEB 14 straipsnio 1 dalyje numatoma, kad Bendrijos eksportui būtina naudoti tik tų gyvulių mėsą, kurie iki skerdimo tris mėnesius buvo laikomi vienoje iš šalių arba teritorijų, iš kurių leidžiama mėsą importuoti į Bendriją.
(3) Tuo atveju, kai taikoma arkliams, tikslinga laikyti, kad būtina atsižvelgti į reikalavimus, jei gyvūnai tris mėnesius buvo laikomi arba šalyje, kurioje jie skerdžiami, arba kitoje šalyje, iš kurios mėsą leidžiama importuoti į Bendriją, jei pateikiamas atitinkamas sertifikatas.
(4) Sprendimo 98/371/EB priede nurodytą tinkamą sertifikato pavyzdį reikia atitinkamai iš dalies pakeisti.
(5) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 98/371/EB III priedas iš dalies keičiamas pagal šio sprendimo priedą.
2 straipsnis
Šis sprendimas taikomas nuo 2002 m. sausio 1 d.
3 straipsnis
Šis sprendimas skirtas valstybėms narėms.
Priimta Briuselyje, 2001 m. gruodžio 28 d.